Cu câteva ore înainte de ședința Coaliției care va avea loc la ora 16:00, premierul Marcel Ciolacu a declarat joi că "sunt zero șanse ca PSD să-l susțină pe Cristian Popescu Piedone la Primăria Capitalei" și din câte a discutat cu liderul Nicolae Ciucă situația la PNL e aceeași. Dacă mergem separat sunt doi candidați: doamna Firea și domnul Burduja. Dacă e un candidat comun, în principiu, nu va fi nici dna Firea, nici dl Burduja.
- "PSD nu îl va susține pe Piedone la Primaria Capitalei și din discuțiile avute cu domnul Nicolae Ciucă nici PNL nu va sustine candidatura acestuia. Dacă mergem separat, PSD o va susține pe dna Firea. Deci dacă mergem separat sunt 2 candidați dna Firea si dl Burduja. Dacă e un candidat comun, în principiu, nu va fi nici dna Firea, nici dl Burduja", a declarat joi premierul înainte ședinței de Guvern.
Întrebat dacă mai e posibil să fie și un alt candidat comun din partea PSD și PNL, Ciolacu a confirmat.
- "Mai poate veni și un alt candidat. Cu certitudine, avem și alte variante", a spus Ciolacu fără a oferi alte detalii.
se actualizeaza